Nyeste Skilderie af Kiøbenhavn, 1823-12-16
der gives et Slags Extempore Skrivere, som der gives Extempore Talere. Begge ere Virkningerne af Nødvendighed og Vane. Naar en Forfatter blot har Jdeer i Hovedet, kan han, med nogen Øvelse, udtrykke sig i en længer eller fortere Tid, ligesom han har Bevæggrund til at gjøre det. Hvor der er en nødvendig Spore til Anstrængelse, er det, som det første Jndtryk giver, i mange Henseender bedre, end hvad der frembringes ved Eftertanke og i forskjellig Opbrusning. - Den afdøde Perry bragte Morgen Chronicle til sin nu værende Anseelse, og forestod dens Udgivelse i henved 40 Aar. Han besad en god Forstand, nogle erhvervede Kundskaber, en hurtig Tact, megen Hjertelighed og varm Følelse. Han var mere forfængelig end stolt, og vilde gjerne gjelde for lærd. Han var meget for, at man skulde troe, at hver godt Stykke i hans Tidende var af ham selv, med mindre at det var af en Lord eller et bekjendt Genie. Han besad en overordentlig stærk Hukommelse, og afskrev ofte i den hedeste Periode af Parlamentsfeiderne den hele Debat selv. Nu bruger man en anden Maade. Adskillige Afskrivere ere sysselsatte med at copiere Talerne, hver af dem omtrent i en Time, medens den Ene skriver, løber den Anden hen til Trykkeriet med det allerede Afskrevne, og det Meste af Talen er allerede trykt førend Taleren er færdig Publicum læser da næste Dag ved Frokosten hvad der kan udgjøre hundrede Octavsider, hvoraf hvert Ord er blevet talt, skrevet og trykt i de sidst forløbne tolv eller fjorten Timer. The Times troe vi fortjener den Titel, som denne Tidende har givet sig selv, Europas første Journal, og er maaskee den største bevægende Kraft i Dagens Mening i hele Verden. Alligevel er den ikke efter vor Smag, hverken i Æmne eller Maneer. Den er vel skreven med Flid, men slæbende og overlæsset, uden at være læselig; den er proppet fuld med officielle Documenter, med omstændelige Kjendsgierningsmaterier. Den er fornem, paastaaelig og fordringsfuld, men hverken let, afvexlende eller behagelig Den giver mere og indeholder mere end noget andet Blad, og har man sagt dette, saa har man sagt Alt. Man paastaaer, at den er beregnet paa Forretningsmænd, men det er en heel Morgens Forretning at læse den igjennem. Den er intet classisk Blad. Den er et Handels- og Forretningsblad, og bygt paa Handels- og Forretningsgrundsætninger; den gaaer med Strømmen; den er hverken ministeriel eller patriotisk, men borgerlig. Den er den brittiske Hovedstads Lunger; Stockbørsens Mundstykke, Orakel og Eccho; Repræsentanten for Handelsinteressen. Den retter sig efter Tiden og alle Tidsforandringer. Den holder altid med det stærkeste Partie. Dens Stiil er ordrig; dens Aand ikke høi. Den kom i Anseelse ved den Flid og Hurtighed, hvormed den leverede Efterretninger fra Fastlandet, da udenlandske Nyheder vare saa kjerkomme; men siden gik den ind i hvert Fag. Den blev slibrig og rasende under Revolutionskrigen, og de Øgenavne, Hr. Walther gav den franske Hersker, vare de Midler, hvorved han gjorde sin Lykke. The new Times, hvortil hiin Tidende blev forandret, bør opmuntres af hver Tory. Kan Folkets Ven end ikke udstaae den, bør Magtens Ven dog ikke undvære den. Den kan være af Nytte for de Liberale eller Vægelsindede. Den demaskerer Despotismens Træk, uden Frygt og uden Skam, uden Samvittighed og uden Barmhiertighed, og er en haardnakket Forfægter af de moderne Lærdomme om taalig Lydighed, og kjæmper indtil det Yderste for Legitimiteten. Udgiveren er en voldsom Partiemand, blind for Pletterne i hans egen Sag, men aabner ved dette Middel ofte Andres Øine for dem. Han er fast i sine Sætninger. Dersom vi ynde Despotismens Aand, see vi denne i hans Grundsætninger og Anskuelser; vi finde dem i største Fuldkommenhed, uden nogen Vaklen i hans Tale. Han er et sandt Organ for Ultras her og udenlands. Han præker et evigt Korstog mod Jacobiner og Frihed- og Lighedsmænd, og at optænde en ny hellig Krig til Fordeel for den guddommelige Ret. (Fortsættes.) Riego.